মহানগৰীৰ পশ্চিম ধাৰাপুৰ ধোপৰতলত পৰম্পৰাগতভাৱে হিন্দু মুছলিমৰ মাজত ভাতৃত্ববোধ ৰক্ষাৰ উদ্দেশ্যৰে প্ৰতিবছৰে লক্ষী পূজা দিনাই ব্ৰহ্মপুত্ৰৰ বুকুত নাও খেল প্ৰতিযোগিতা হৈ আহিছে। ফলত পূৰ্বৰ দৰে এইবাৰো ২৪ অক্টোবৰৰ দিনা ব্ৰহ্মপুত্ৰৰ বুকুত নাওখেল প্ৰতিযোগিতা হয়।
এই নাও খেল প্ৰতিযোগিতাত কামৰূপ গ্ৰাম্য জিলাৰ প্ৰায় দহটা দলে এই প্ৰতিযোগিতাত অংশ গ্ৰহণ কৰে। প্ৰতিযোগিতাখনত হাজো বৰ্ণিৰ 'ৰাইজৰ আশীৰ্বাদ' নামৰ নাওখনে প্ৰথম আৰু একে স্থানৰে 'দীনদয়াল' নামৰ নাওখনে দ্বিতীয় স্থান লাভ কৰে।
আনহাতে এই নাওখেল প্ৰতিযোগিতাত যাতে কোনো ধৰণৰ অঘটনমূলক কাৰ্য সংঘটিত নহয় তাৰ প্ৰতি লক্ষ্য ৰাখি মহানগৰ আৰক্ষী, নদী আৰক্ষী, এছ ডি আৰ এফ বাহিনী আৰু জিলা প্ৰশাসনে প্ৰতিযোগিতাখনত কাঢ়া নজৰ ৰাখিছিল।
বিগত ৩৫ বছৰ ধৰি অনুষ্ঠিত হৈ অহা এই নাওখেল প্ৰতিযোগিতাত খেল উপভোগ কৰাৰ উদ্দেশ্যৰে মহানগৰীৰ অগণন লোক সমবেত হয়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
